اینگیلتره‌نین باش ناظیری ترزا می اؤلکه‌نین آوروپا بیرلیگیندن چیخماسی ایله باغلی (برگزیت) اعتیماد گؤسترمک مسئله‌سینه دایر سس وئرمه‌ده غالیب گلدی و وظیفه‌لرینی قورویوب ساخلادی.
چرشنبه گونو کئچیریلن گیزلی سس وئرمه زامانی محافظه کار میللت وکیل لرین بؤیوک اکثریتی میی دستکله‌دی. اونلارین 200 نفری حاضیرداکی باش ناظیرین لئهینه، 117-سی ایسه علیهینه سس وئردی.
بئله‌لیکله محافظه کار پارتیسی‌نین نیظامنامه‌سینده عکس اولونان قایدا‌لارا گؤره یئنی اعتیماد سس وئرمه‌سی ان آزی 1 ایل عرضینده کئچیریله بیلمز.
می اعتیماد سس وئرمه‌سیندن سونرا "یئنی بیر وظیفم وار" خالقین سس وئردیگی "برگزیت"ی حیاتا کئچیرمک و اؤلکه‌نی یئنی‌دن بیر آرایا گتیره‌رک هر کسین منفعتی اوچون ایشلمک" دئییب.
